
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και καθορισμός αποζημίωσης των απασχολούμενων με 

εργασίες για λογαριασμό της ΕΟΚ. 1 

Καθορισμός ωριαίας αποζημίωσης διδασκόντων με ανάθεση διδα¬ 
σκαλίας και με ωριαία αποζημίωση στις σχολές εκπαίδευσης δι¬ 
δακτικού προσωπικού ΣΕΛΜΕ-ΣΕΛΔΕ». 2 

Τροποποίηση απόφασης ανασύνθεσης συλλογικών οργάνων αρμο¬ 
διότητας Υπουργείου Γεωργίας. 3 

Ανασυγκρότηση Διοικητικού Συμβουλίου Κεντρικού Ταμείου Γεωρ¬ 
γίας Κτηνοτροφίας και Δασών (Κ.Τ.Γ.Κ. & Δασών). 4 


Μεταβίβαση αρμοδιοτήτων στο Γενικό Γραμματέα και του δικαιώ¬ 
ματος να υπογράφουν «Με εντολή Υπουργού» στον Ειδικό Γραμ¬ 
ματέα, στους Γενικούς Διευθυντές και στους προϊσταμένους Διευ¬ 
θύνσεων και Τμημάτων της Γενικής Γραμματείας Κοινωνικών 
Ασφαλίσεων του Υπουργείου Υγείας, Πρόνοιας και Κοιν. Ασφα¬ 


λίσεων. 5 

Συγκρότηση επιτροπής παραλαβής υλικών και εργασιών της 

Γ.Γ.Ν. Γενιάς. 6 

Κήρυξη περιοχής ερευνητέας από το Δημόσιο στο Νομό Θεσσαλονί¬ 
κης. 7 

Διαπιστωτική πράξη του Δημάρχου Πειραιά. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2038440/3362/0022 (1) 


Έγκριση και καθορισμός αποζημίωσης των απασχολουμένων με εργα¬ 
σίες για λογαριασμό της ΕΟΚ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
1143/80 «περί οργανισμού της ΕΣΥΕ», του Π.Δ. 224/86 «Σύσταση 
Γενικής Γραμματείας ΕΣΥΕ» και του Π.Δ. 545/88 «περί Οργανισμού 
του ΥΠΕΘΟ», 

β) του Ν. 992/79 «περί οργανώσεως των διοικητικών Υπηρεσιών 
διά την εφαρμογήν της Συνθήκης Προσχωρήσεως της Ελλάδας εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων» (άρθρο 35 παρ. 5 και 6β), 

γ) του Ν.Δ. 321/1969 «περί Κώδικος Δημοσίου Λογιστικού», 

δ) του Ν.Δ. 1558/85 «Κυβέρνηση και Κυβερνητικά Όργανα», 

2. Την 9611/3860/3.4.80 (ΦΕΚ 444/5.5.80 τ. Β') κοινή από¬ 
φαση των Υπουργών Συντονισμού και Οικονομικών με θέμα «Εμφάνιση 
χρηματικών δοσοληψιών του Ελληνικού Δημοσίου μετά των Ευρωπαϊ¬ 
κών Κοινοτήτων». 

3. Το άρθρο 40 του Ν. 849/78 (ΦΕΚ 232/Α/22.12.78) «περί πα¬ 
ροχής κινήτρων διά την ενίσχυσιν της περιφερειακής και οικονομικής 


αναπτύξεως της Χώρας». 

4. Την απόφαση αριθ. 17660/6179/1.10.90 του Υπουργού 
ΥΠΕΘΟ «περί μεταβίβασης δικαιώματος υπογραφής στο Γ ενικό Γ ραμ- 
ματέα και στους Ανωτέρους Υπ'αλλήλους της Γ.Γ. ΕΣΥΕ να υπογρά¬ 
φουν «Με εντολή Υπουργού». 

5. Την απόφαση Υ. 1140/1051173/1390/0001 του Πρωθυπουρ¬ 
γού και Υπουργού Οικονομικών «Ανάθεση αρμοδιοτήτων Υπουργού Οι¬ 
κονομικών στον Υφυπουργό Οικονομικών». 

6. Την υπ’ αριθ. Υ. 1201/90 απόφαση του Πρωθυπουργού περί κα¬ 
θορισμού αρμοδιοτήτων στον Αναπληρωτή Υπουργό Εθνικής Οικονο¬ 
μίας. 

7. Τις υποχρεώσεις που έχει αναλάβει η Γ.Γ. ΕΣΥΕ με συμβόλαια 
και συμφωνητικά, τα οποία έχουν υπογραφεί από την ΕϋΚΟδΤΑΤ και 
την προΐσταμένη αρχή της Γ.Γ. ΕΣΥΕ για την προπαρασκευή, οργά¬ 
νωση, εκτέλεση, επεξεργασία, πινακοποίηση, εκτύπωση κ.λπ των δια¬ 
φόρων ερευνών και εργασιών, ετησίων ή περιοδικών, οι οποίες διεξάγο¬ 
νται εφάπαξ ή επαναλαμβάνονται, όπως π.χ. Έρευνες διαρθρώσεως γε¬ 
ωργικών εκμεταλλεύσεων, ετήσιες βιομηχανικές έρευνες, έρευνες κατα¬ 
νάλωσης ενέργειας από τα νοικοκυριά κ.λπ. 

8. Σχετική εισήγηση της Δ/νσης Οικονομικών Στατιστικών Α'. 

9. Το γεγονός ότι: α) για την εκτέλεση των ανωτέρω ερευνών και ερ¬ 
γασιών για λογαριασμό της ΕΟΚ εισρέει συνάλλαγμα στη Χώρα σε Ευ¬ 
ρωπαϊκές Λογιστικές Μονάδες και β) πρόκειται για κατ’ αποκοπή 
αμοιβή, σύμφωνα με τις διατάξεις του άρθρου 35, παρ. 5 και 6β του Ν. 
992/1979 (ΦΕΚ 280/21.2.79 τ. Α') και όχι για υπερωριακή αμοιβή 
σύμφωνα με τις διατάξεις του Ν. 1505/1984, άρθρο 17 όπως συμπλη¬ 
ρώθηκε με το άρθρο 7 του Ν. 1810/88, αποφασίζουμε: 

1. Εγκρίνουμε την απασχόληση πέραν της υποχρεωτικής ημερήσιοις 
εργασίοις υπαλλήλων της Γ.Γ. ΕΣΥΕ μονίμων, με σύμβαση Ι.Δ. και ιδι¬ 
ωτών - συνεργατών καθώς καιυπαλλήλων του Υπουργείου Οικονομι¬ 
κών για την εκτέλεση των οικολούθων εργασιών: 

α) Προκωδικογράφηση των Δελτίων της Ετήσιοις Βιομηχοινικής 
Έρευνας έτους 1991 κατά κλάδο οικονομικής δραστηριότητας και σύμ¬ 
φωνα με την Κοινοτική Ταξινόμηση ΡΚΟϋΟΟΜ. 

- Η εργασία πρέπει να αρχίσει την 1η Μαΐου 1991 και να κερατωθεί 
την 31ην Δεκεμβρίου 1991. 

- Ο αριθμός των προσώπων που θα εργαστούν όλο το χρονικό διά¬ 
στημα δεν θα υπερβαιίνει τους 12 κατά μήνα και η κατ’ αποκοπή αποζη¬ 
μίωση εκάστου ορίζεται σε 60.000 δρχ. το μήνα κατ’ ανώτατο όριο. 

βα) Κατάρτιση Μητρώων εισαγωγέων, εξαγωγέων του ενδοκοινοτι¬ 
κού εμπορίου σύμφωνα με τις κοινοτικές οδηγίες ΙΝΤΚΑ8ΤΑΤ, με 
βάση τα στοιχεία του έτους 1989 και 1990. 

- Η εργασία πρέπει να αρχίσει την 1η Ιουνίου και η πρώτη φάση να 
κερατωθεί έως τις 31 Ιανουάριου 1992. 

- Ο αριθμός των προσώπων που θα εργαστούν όλο το χρονικό διά¬ 
στημα δεν θα υπερβαίνει τα 10 άτομα κατά μήνα και η κατ’ αποκοπή 
αποζημίωση εκάστου ορίζεται κατ’ ανώτατο όριο σε 50.000 δρχ. το 
μήνα. 

ββ) Κατάρτιση μελετών για τα στατιστικά κατώφλια που θα πρέπει 
να χρησιμοποιηθούν στις στατιστικές εξωτερικού εμπορίου από 1.1.93 
με βάση τα στοιχεία του έτους 1989 και 1990. 
















3914 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η εργασία αυτή πρέπει να αρχίσει την 1η Μαΐου και να περατωθεί 
την 31η Αυγούστου 1991. 

- Ο αριθμός των προσώπων που θα εργαστούν για όλο το χρονιχό 
αυτό διάστημα δεν θα υπερβαίνει τα 8 άτομα χαι η χατ’ αποχοπή απο¬ 
ζημίωση εχάστου ορίζεται σε 80.000 το μήνα για τους προγραμματι¬ 
στές χαι αναλυτές χαι σε 40.000 δρχ. για τους λοιπούς υπαλλήλους 
κατ’ ανώτατο όριο. 

βγ) Μελέτες τύπου Α, τύπου Β και τύπου Ε (Κοινοτικό πρόγραμμα 
ΟΟΜΕϋΙ για το ενδοκοινοτικό εμπόριο, σύμφωνα με το έγγραφο της 
ΕΟΚ ΡΚΟϋ 50/91). 

- Η εργασία πρέπει να αρχίσει την 1η Ιουνίου χαι να περατωθεί μέ¬ 
χρι 31 Δεκεμβρίου 1991. 

- Ο αριθμός των προσώπων που θα εργαστούν όλο το χρονικό διά¬ 
στημα δεν θα υπερβαίνει τα 10 άτομα κατά μήνα και η κατ’ αποκοπή 
αποζημίωση εκάστου ορίζεται κατ’ ανώτατο όριο για τους προγραμμα¬ 
τιστές - αναλυτές σε 60.000 το μήνα και σε 40.000 δρχ. για τους λοι¬ 
πούς υπαλλήλους, κατ’ ανώτατο όριο. 

2. Με αποφάσεις που θα καταρτίζονται κατά μήνα από τον Προϊστά¬ 
μενο της αρμόδιας Δ/νσης της ΕΣΥΕ και θα υπογράφονται από το Γε¬ 
νικό Γραμματέα της ΕΣΥΕ θα καθορίζονται τα ονόματα των υπαλλή¬ 
λων ή ιδιωτών που θα εργασθούν. Οι υπάλληλοι του Υπουργείου Οικο¬ 
νομικών θα προτείνονται από το αρμόδιο εξουσιοδοτημένο όργανο μετά 
από σχετικό έγγραφο της ΕΣΥΕ. Η προσφερόμενη εργασία, καθώς και 
το ποσό της αποζημίωσης που δικαιούται ο καθένας, ανάλογα με την 
εργασία που θα προσφέρει και που δεν μπορεί να υπερβεί τον πιο πάνω 
καθοριζόμενο αριθμό υπαλλήλων και ιδιωτών και το ποσό αποζημίω¬ 
σης, θα βεβαιώνεται από τον προϊστάμενο της αρμόδιας Δ/νσης της 
ΕΣΥΕ. 

3. Η δαπάνη για τις ανωτέρω αποζημιώσεις θα βαρύνει τις πιστώ¬ 
σεις του προϋπολογισμού της Γ.Γ. ΕΣΥΕ οικονομ. έτους 1991 και 
1992, φορέας 13-150 (Γ.Γ. ΕΣΥΕ) με κωδικό αριθμ. εξόδου 5354 
(χρηματοδότηση ερευνητικών προγραμμάτων και αναλογών σε συνερ¬ 
γασία με ΕΟΚ και ΟΗΕ). 

Τα χρηματικά ποσά του κωδικού αριθμού 5354 του φορέα 13-150 
αφορούν στο σύνολό τους εμβάσματα της ΕΟΚ που μεταφέρονται από 
την Τράπεζα της Ελλάδος, καμία δε επιβάρυνση δεν επέρχεται στον 
Κρατικό προϋπολογισμό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουνίου 1991 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ Π. ΔΕΛΗΜΗΤΣΟΣ 

- ♦- 

Αριθ. 2024958/2246/0022 (2) 

Καθορισμός ωριαίας αποζημίωσης διδασκόντων με ανάθεση διδασκα¬ 
λίας και με ωριαία αποζημίωση στις σχολές εκπαίδευσης διδακτικού 

προσωπικού ΣΕΛΜΕ-ΣΕΛΔΕ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΩΝ 

Έχοντας υπόψη τις διατάξεις: 

1. Των Π.Δ. 255/79 και 459/78 «Περί οργανώσεως και λειτουρ¬ 
γίας ΣΕΛΜΕ-ΣΕΛΔΕ». 

2. Του Ν. 1351/83 και Ν. 1400/83. 

3. Του·Ν. 1268/82 «Δομή και λειτουργία των ΑΕΙ και Π.Δ. 107/ 
1983 για ίδρυση τμημάτων φυσικής αγωγής στα ΑΕΙ». 

4. Του Ν. 1256/82 «Για πολυθεσία, πολυαπασχόληση κ.λπ και του 
Νόμου 1305/82». 

5. Τις συνδυασμένες διατάξεις των παρ. 5 και 9 του άρθρου 17 Νό¬ 
μου 1505/84 (ΦΕΚ 194/Α/84). 

6. Τις διατάξεις του Ν. 1517/85 (ΦΕΚ 25/Α/85). 

7. Την ανάγκη αύξησης της καταβαλλόμενης αποζημίωσης στους 
διδάσκοντες με ανάθεση διδασκαλίας στις σχολές αυτές σύμφωνα με το 
έγγραφο, ΔΕ/358/2.10.90 της Δ/νσης Ετέρων Κλάδων του 
ΥΠΕΠΘ. 

8. Την αριθμ. Υ.1140/1051173/1390/0001 (ΦΕΚ 420/Β/ 
10.7.90 απόφαση του πρωθυπουργού και Υπουργού των Οικονομικών, 
αποφασίζουμε: 

Καθορίζουμε το ποσό της ωριαίας αποζημίωσης που θα καταβάλλε¬ 
ται σε εκείνους που διδάσκουν με ανάθεση διδασκαλίας και με ωριαία 


αποζημίωση στις σχολές επιμόρφωσης λειτουργών μέσης και δημοτι¬ 
κής εκπαίδευσης (ΣΕΛΜΕ-ΣΕΛΔΕ) ως εξής: 

α) Στους καθηγητές Ανωτάτων Εκπαιδευτικών Ιδρυμάτων (ΑΕΙ), 
συμβούλους του Παιδαγωγικού Ινστιτούτου (Π.Ι.) Ανωτάτους δικαστι¬ 
κούς λειτουργούς (συμβούλους επικράτειας, αρεοπαγίτες, αντιεισαγγε¬ 
λείς Αρείου Πάγου κ.λπ) και δημοσίους υπαλλήλους ειδικών θέσεων σε 
δραχμές 1.780. 

β) Στους αναπληρωτές καθηγητές ΑΕΙ και ΤΕΙ, στους μονίμους πα- 
ρέδρους του Π.Ι. σε δραχμές 1.563. 

γ) Στους επίκουρους καθηγητές ΑΕΙ στους παρέδρους ειδικούς και 
με θητεία του Π.Ι. και στους σχολικούς συμβούλους σε δραχμές 1.445. 

δ) Στους λέκτορες ΑΕΙ, στους καθηγητές εφαρμογών ΤΕΙ στα μέλη 
ειδικού εκπαιδευτικού προσωπικού (Ε.Ε.Π.) των Τ.Ε.Ι. στους καθηγη¬ 
τές Α' βαθμίδας του άρθρου 1 παρ. 6 του Ν. 1517/85 και στους κατό¬ 
χους διδακτορικού διπλώματος σε δραχμές 1.395. 

ε) Στους κατόχους ΜΑ5ΤΕΚ5 και αντίστοιχους μεταπτυχιακούς τί¬ 
τλους σπουδών ως και στους καθηγητές Β' βαθμίδας άρθρ. 1 παρ. 6 του 
Ν. 1517/85 στους μη διδάκτορες επιμελητές και βοηθούς ΑΕΙ σε δρχ. 
1.160 και 

στ) Στους λοιπούς δημοσίους εκπαιδευτικούς λειτουργούς δημοσίους 
υπαλλήλους ή ιδιώτες πτυχιούχους ανωτάτων σχολών στους καθηγη¬ 
τές Γ βαθμίδας του άρθρου 1 παρ. 6 του Ν. 1517/85 και στους πτυ¬ 
χιούχους της τέως Εθνικής Ακαδημίας Σωματικής Αγωγής (ΕΑ.Σ.Α) 
σε δραχμές 1.008. 

Στον αριθμό των διδακτικών ωρών υπολογίζονται δώδεκα 12 ώρες 
κατ’ ανώτατο όριο για κάθε περίοδο εξετάσεων για την επιτήρηση που 
ασκείται από τον διδάσκοντα κατά την διεξαγομένη απ’ αυτόν γραπτή 
εξέταση του μαθήματος του. 

Το ύψος της παραπάνω αμοιβής κάθε διδάσκοντος δημοσίου εκπαι¬ 
δευτικού ή υπαλλήλου δεν μπορεί να υπερβαίνει το 30% του 1/8 των 
ετησίων αποδοχών του (άρθρου 5 του Ν. 1351/83 και άρθρο 22 του Ν. 
1400/83). 

Καταργείται η αριθμ. 17032/774/21.3.1988 ομοία απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουνίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 301909 (3) 

Τροποποίηση απόφασης ανασύνθεσης συλλογικών οργάνων αρμοδιότη¬ 
τας Υπουργείου Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 2 και 3 του Ν. 1232/82 (ΦΕΚ 22/82 τεύχος 
Α’) επαναφορά σε ισχύ, τροποποίηση και συμπλήρωση των διατάξεων 
του Ν.Δ. 4352/64κ.λπ». 

β) Του άρθρου 19 παρ. 3 του Ν. 1476/84 (ΦΕΚ 136/84 τεύχος 
Α'), «Διορισμός σε μόνιμες θέσεις του προσωπικού με σχέση εργασίας 
ιδιωτικού δικαίου του Δημοσίου, των Ν.Π.Δ.Δ., των Ο.Τ.Α. και άλλες 
διατάξεις. 

γ) Του άρθρου 76 παρ. 5 του Ν. 1566/85 (ΦΕΚ 167/85 τεύχος 
Α’) «Δομή και λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις». 

δ) Του άρθρου 78 του Ν. 1892/90 (ΦΕΚ 101/Τ.Α./31.7.90) «Για 
τον εκσυγχρονισμό και την ανάπτυξη και άλλες διατάξεις». 

2. Το Π.Δ. 402/88 (ΦΕΚ 187/Τ.Α./88) «Οργανισμός Υπουργείου 
Γ εωργίας». 

3. Του Π.Δ. 356/90 (ΦΕΚ 143/Τ.Α./30.10.90) «Σύσταση Γενι¬ 
κών Διευθύνσεων και Μονάδος Στρατηγικού Σχεδιασμού και Ανάλυσης 
Πολιτικής στο Υπουργείο Γεωργίας». 

4. Του Π.Δ. 115/91 (ΦΕΚ 46/Τ.Α./21.3.91) «Σύσταση στο 
Υπουργείο Γεωργίας Γενικής Διεύθυνσης Οικονομικής Υποστήριξης 
και Επιθεώρησης». 

5. Την αριθμ. 270931/1.3.91 απόιφαση «περί τοποθέτησης Γενι¬ 
κών Διευθυντών στο υπουργείο Γεωργίας». 

6. Την αριθμ. ΔΟΑ/Φ.7/200/4 1229/5.12.90 (ΦΕΚ 773/Τ.Β./ 
6.12.90) απόφαση του Υπουργείου Προεδρίας της Κυβέρνησης, «πα¬ 
ράταση προθεσμίας για σύσταση, σύνθεση και (ανασύνθεση συλλογικών 
οργάνων του Δημοσίου τομέα». 

7. Την αριθμ. 272961/26.4.82 (ΦΕΚ 215/82 τεύχος Β’) από¬ 
φασή μας, σχετικά με την αναμόρφωση Συλλογικών Οργάνων Γνωμο- 
δοτικής και Αποφασιστικής αρμοδιότητας του Υπουργείου Γεωργίας, 
όπως συμπληρώθηκε και τροποποιήθηκε μεταγενέστερα με τις αριθμ. 
298166/24.6.82 (ΦΕΚ 436/Τ.Β./82), 347624/21.10.82) (ΦΕΚ 
841/Τ.Β./82), 358523/23.12.83 (ΦΕΚ 763/Τ.Β./83), 331117/ 
5.12.84 (ΦΕΚ 885/Τ.Β./84), 388972/29.9.86 (ΦΕΚ 650/Τ.Β./ 
86), 381327/16.11.87 (ΦΕΚ 632/Τ.Β./87), 381333/26.11.87 
(ΦΕΚ 117/Τ.Β./10.12.87), 381352/29.12.87 (ΦΕΚ 782/Τ.Β./ 
31.12.87), 236851/12.2.88 (ΦΕΚ 88/Τ.Β./88) όμοιες αποφάσεις, 
ως και τους Ν. 760/78, 1564/85 (ΦΕΚ 164/Τ.Α./85) και 
1565/85 (164/Τ.Α./85). 

8. Την αριθμ. 295954/2.1.90 (ΦΕΚ 8/Τ.Β./11.1.90) κοινή από¬ 
φαση Υπουργών Προεδρίας της Κυβέρνησης και Γεωργίας σχετικά με 
την ανασύνθεση συλλογικών οργάνων αρμοδιότητας Υπουργείου Γεωρ¬ 
γίας. 

9. Το από 26.3.91 Υπηρ. Σημείωμα της Γενικής Δ/νσης Κτηνιατρι¬ 
κής. 

10. Την ανάγκη εύρυθμης λειτουργίας των Συμβούλων και Επιτρο¬ 
πών του Υπουργείου Γεωργίας μετά τις τροποποιήσεις του Π.Δ. 
402/88 περί Οργανισμού του Υπουργείου Γεωργίας και τη σύσταση 
νέων Διευθύνσεων καθώς και μετά την έναρξη της λειτουργίας του θε¬ 
σμού των Γενικών Διευθυντών. 

11. Την αριθμ. Υ.1081/18.5.90 (ΦΕΚ 327/τ.Β'/90) απόφαση 
Πρωθυπουργού «Ανάθεση αρμοδιοτήτων Υπουργού Γεωργίας, στον 
Αναπληρωτή Υπουργό Γεωργίας», αποφασίζουμε: 

Τροποποιούμε την αριθμ. 295954/2.1.90 κοινή απόφαση Υπουρ¬ 
γών Προεδρίας της Κυβέρνησης και Γεωργίας σχετικά με την ανασύν¬ 
θεση συλλογικών οργάνων αρμοδιότητας Υπουργείου Γεωργίας, ως 
ακολούθως: 

Α. Παρ. 2 Συμβούλιο Αλιείας 

Το εδάφιο α τροποποιείται ως εξής: 

α) Ο Γενικός Γραμματέας του Υπουργείου Γεωργίας, σαν Πρόεδρος 
με αναπληρωτή του τον Προϊστάμενο της Γενικής Δ/νσης Αλιείας. 

Β. Παρ. 3 Ανώτατο Συμβούλιο Γεωργικών Φαρμάκων 

Το εδάφιο α τροποποιείται ως εξής: 

α) Ο Προϊστάμενος της Γενικής Δ/νσης Φυτικής Παραγωγής σαν 
Πρόεδρος, με αναπληρωτή του τον Προϊστάμενο της Δ/νσης Προστα¬ 
σίας Φυτικής Παραγωγής, 

Γ. Παρ. 8 Κεντρική Επιτροπή για τη χορήγηση Άδειας Σκοπιμότη¬ 
τας Ιδρύσεως Σφαγείων ή Πτηνοσφαγείων 

Η σύνθεση της Επιτροπής αυτής αντικαθίσταται ως εξής: 

α) Ο Προϊστάμενος της Γενικής Δ/νσης Ζωικής Παραγωγής. 

β) Ο Προϊστάμενος της Γενικής Δ/νσης Κτηνιατρικής. 

γ) Ένας τεχνικός της τεχνικής υπηρεσίας Δήμων και Κοινοτήτων, 
προτεινόμενος με τον αναπληρωτή του από το Υπουργείο Εσωτερικών. 

Τα με στοιχεία (α) και (β) μέλη ορίζονται με τους αναπληρωτές τους 
με την απόφαση συγκρότησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουνίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΠΑΝΑΓ. ΧΑΤΖΗΝΙΚΟΛΑΟΥ 

- 4 - 

Αριθ. 15783 (4) 

Ανασυγκρότηση Διοικητικού Συμβουλίου Κεντρικού Ταμείου Γεωργίας 
Κτηνοτροφίας και Δασών (Κ.Τ.Γ.Κ. & Δασών). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις ΤΟΥ Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α/85). 

2. Τις διατάξεις του Ν. 389/1943 «Περί τροποποιήσεως και συ- 
μπληρώσεως των Περί Κ.Τ.Γ.Κ. και Δασών κ.λπ διατάξεων». 

3. Τις διατάξεις του Β.Δ. 284/1961 «Περί τροποποιήσεως και συ- 


μπληρώσεως των περί Διοικήσεως, Διαχειρίσεως και Λειτουργίας του 
Κεντρικού Ταμείου Γεωργίας Κτηνοτροφίας και Δασών κειμένων δια¬ 
τάξεων». 

4. Τις διατάξεις του Ν. 1232/1982 «Επαναφορά σε ισχύ τροποποί¬ 
ηση και συμπλήρωση των διατάξεων του Ν.Δ. 4352/1964 και άλλες 
διατάξεις». 

5. Τις αριθμ. 25026/6028/21.4.1982 (ΦΕΚ 261/Β/82) και 
37978/2.12.1988 (ΦΕΚ 876/Β/88) αποφάσεις μας «Ανασυγκρό¬ 
τηση Διοικητικού Συμβουλίου Κ.Τ.Γ.Κ. και Δασών» και τροποποίηση 
της αριθμ. 25026/6028/21.4.1982 κοινής απόφασης των Υπουρ¬ 
γών Προεδρίας Κυβερνήσεως και Γεωργίας «Ανασυγκρότηση Διοικητι¬ 
κού Συμβουλίου Κ.Τ.Γ.Κ. και Δασών» (αντίστοιχα. 

6. Τις διατάξεις των αριθμ. 356/1990 (ΦΕΚ 143/Α/ 
30.10.1990) και 115/1991 (ΦΕΚ 46/Α/21.3.1991) Προεδρικών 
Διαταγμάτων «Σύσταση Γενικών Διευθύνσεων κ.λπ στο Υπουργείο Γε¬ 
ωργίας» και «Σύσταση στο Υπουργείο Γεωργίας Γενικής Διεύθυνσης 
Οικονομικής Υποστήριξης και Επιθεώρησης» αντίστοιχα, ως και το 
αριθμ. 46/1991 Π.Δ. (ΦΕΚ 25/Α/1991) μετονομασία Γεν. Δ/νσης 
Δασικών Πόρων κ.λπ). 

7. Την ανάγκη αναμόρφωσης του Διοικητικού Συμβουλίου του 
Κ.Τ.Γ.Κ. και Δασών, μετά τη σύσταση Γενικών Διευθύνσεων στο 
Υπουργείο Γεωργίας. 

8. Την αριθμ. ΔΟΑ/Φ7/200/41229/5.12.1990 απόφαση «Πα¬ 
ράταση προθεσμίας για σύσταση, σύνθεση και ανασύνθεση συλλογικών 
οργάνων του Δημόσιου Τομέα» (ΦΕΚ 773/Β/6.12.1990), αποφασί¬ 
ζουμε: 

1. Ανασυγκροτούμε το Διοικητικό Συμβούλιο του Κεντρικού Ταμείου 
Γεωργίας Κτηνοτροφίας και Δασών (Κ.Τ.Γ.Κ. και Δασών) και ορί¬ 
ζουμε τη σύνθεση αυτού, ως κατωτέρω: 

α) Από το Γενικό Γραμματέα του Υπουργείου Γεωργίας, ως Πρόε¬ 
δρο, με αναπληρωτή αυτού το Γ ενικό Διευθυντή της Γ ενικής Διεύθυνσης 
Οικονομικής Υποστήριξης και Επιθεώρησης. 

β) Από το Γενικό Διευθυντή της Γενικής Διεύθυνσης Οικονομικής 
Υποστήριξής και Επιθεώρησής, με αναπληρωτή το νόμιμο αυτού ανα¬ 
πληρωτή. 

γ) Από το Γ ενικό Διευθυντή της Γ ενικής Διεύθυνσης Δασών και Φυσι¬ 
κού Περιβάλλοντος, με αναπληρωτή το νόμιμο αυτού αναπληρωτή. 

δ) Από το Γ ενικό Διευθυντή της Γ ενικής Διεύθυνσης Εγγειοβελτιωτι¬ 
κών Έργων και Γεωργικών Διαρθρώσεων, με αναπληρωτή το νόμιμο 
αυτού αναπληρωτή. 

ε) Από τον Προϊστάμενο της Διεύθυνσης Οικονομικής, με (αναπλη¬ 
ρωτή το νόμιμο αυτού αναπληρωτή. 

στ) Από τον Προϊστάμενο της Διεύθυνσης Προϋπολογισμού του 
Υπουργείου Οικονομικών, με αναπληρωτή το νόμιμο αυτού αναπλη¬ 
ρωτή. 

ζ) Από του Προϊστάμενο της Διεύθυνσης Εντελλομένων Εξόδων του 
Υπουργείου Γεωργίας, με αναπληρωτή το νόμιμο αυτού αναπλη¬ 
ρωτή. 

Του Συμβουλίου δύναται να μετέχει επίσης ως εισηγητής χωρίς 
ψήφο, ο καθ’ ύλην αρμόδιος για κάθε συζητούμενο θέμα Προϊστάμενος 
Διεύθυνσης ή νόμιμος αυτού αναπληρωτής. 

Χρέη Γραμματέα του Διοικητικού Συμβουλίου του Κεντρικού Τα¬ 
μείου Γεωργίας, Κτηνοτροφίας και Δασών εκτελεί ο Προϊστάμενος του 
Γ ραφείου Γ ραμματείας Δ.Σ. Κ.Τ.Γ.Κ. και Δασών της Διεύθυνσης Οικο¬ 
νομικής ή ο νόμιμος αυτού αναπληρωτής. 

2. Το Διοικητικό Συμβούλιο του Κεντρικού Ταμείου Γεωργίας, Κτη¬ 
νοτροφίας και Δασών, ασκεί τις αρμοδιότητές του, που απορρέουν από 
τις κείμενες διατάξεις, εκτός από τα θέματα που αφορούν τις περιπτώ¬ 
σεις α, β, γ, δ, ε, στ, ζ, η, θ, ι, ια, ιβ, ιγ, ιδ, ιε και ιζ της παραγράφου 2 
της αριθμ. 25026/6028/21.4.1982 απόφασής μας. 

3. Οι αρμοδιότητες των περιπτώσεων, που (αναγράφονται στην προη¬ 
γούμενη παράγραφο, ασκούνται από τη Γενική Διεύθυνση Οικονομικής 
Υποστήριξης και Επιθεώρησης, με τις καθ’ ύλην αρμόδιες αυτής Διευ¬ 
θύνσεις, η οποία δύναται να εξουσιοδοτήσει τους Προϊσταμένους των Οι¬ 
κονομικά εξυπηρετούμενων από το Κεντρικό Ταμείο Γεωργίας, Κτηνο¬ 
τροφίας και Δασών Υπηρεσιών και Ιδρυμάτων, για την άσκηση αυτών. 

4. Με την παρούσα απόφασή μας καταργείται η αριθμ. 37978/ 
2.12.1988 ομοία καθώς και οι παράγραφοι 1 και 3 της αριθμ. 
25026/6028/21.4.1982 απόφασής μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουνίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤ. ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

- ♦- 

Αριθ. Γ2/οιχ. 1318 (5) 

Μεταβίβαση αρμοδιοτήτων στο Γενικό Γραμματέα και του δικαιώμα¬ 
τος να υπογράφουν «Με εντολή Υπουργού» στον Ειδικό Γραμματέα, 
στους Γενικούς Διευθυντές και στους προϊσταμένους Διευθύνσεων 
και Τμημάτων της Γενικής Γραμματείας Κοινωνικών Ασφαλίσεων 
του Υπουργείου Υγείας, Πρόνοιας και Κοιν. Ασφαλίσεων. 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του ν. 1558/1985 (ΦΕΚ 137) «Κυβέρνηση και 
Κυβερνητικά Όργανα». 

2. Το Π.Δ/γμα 105/1988 (ΦΕΚ 46) «Οργανισμός της Γενικής 
Γραμματείας Κοιν. Ασφαλίσεων του Υπουργείου Υγείας, Πρόνοιας και 
Κοιν. Ασφαλίσεων» σε συνδυασμό με τις διατάξεις των παρ. 1 και 2 του 
άρθρου 24 του ν. 1558/1985. 

3. Το άρθρο 81 του ν. 1892/1990 (ΦΕΚ 101) «Για τον εκσυγχρο¬ 
νισμό και την ανάπτυξη και άλλες διατάξεις». 

4. Την κοινή απόφαση οικ. 3389/11.7.1989 (ΦΕΚ 151) του Πρω¬ 
θυπουργού και του Υπουργού Υγείας, Πρόνοιας και Κοιν. Ασφαλίσεων 
«Διορισμός Γενικού Γραμματέα της Γενικής Γραμματείας Κοιν. Ασφα¬ 
λίσεων». 

5. Την αριθμ. οικ. 627/16.4.1986 (ΦΕΚ 208Β) κοινή απόφαση 
των Υπουργών Προεδρίας της Κυβέρνησης, Υγείας, Πρόνοιας και Κοι¬ 
νών. Ασφαλίσεων και Οικονομικών «Σύσταση διοικητικού τομέα και θέ¬ 
σης Ειδικού Γραμματέα στη Γεν. Γραμματεία Κοιν. Ασφαλίσεων», 
όπως τροποποιήθηκε με την αριθμ. Α4/οικ. 152/8.6.1987 (ΦΕΚ 
360) κοινή απόφαση των παραπάνω Υπουργών. 

6. Την αριθμ. οικ. 4490/19.9.1989 (ΦΕΚ 205Γ') κοινή απόφαση 
του Πρωθυπουργού και του Υπουργού Υγείας, Πρόνοιας και Κοιν. 
Ασφαλίσεων «Διορισμός Ειδικού Γραμματέα της Γενικής Γραμματείας 
Κοιν. Ασφαλίσεων». 

7. Το Π.Δ/γμα 352/2.11.90 (ΦΕΚ 145Α') «Σύσταση Γενικών 
Διευθύνσεων κ.λπ». 

8. Την ανάγκη εύρυθμης και αποδοτικής λειτουργίας των Υπηρε¬ 
σιών της Γενικής Γραμματείας Κοιν. Ασφαλίσεων και της ταχείας διεκ¬ 
περαίωσης των θεμάτων που της έχουν ανατεθεί, αποφασίζουμε: 

Άρθρο 1 

Ο Γενικός Γραμματέας της Γενικής Γραμματείας Κοινωνικών 
Ασφαλίσεων προΐσταται αμέσως μετά την Υπουργό όλων των υπηρε¬ 
σιών της Γενικής Γραμματείας, επικουρεί στην άσκηση των καθηκό¬ 
ντων της την Υπουργό, προσυπογράφει όλα τα έγγραφα που υπογράφει 
η Υπουργός και ειδικότερα ασκεί τις αρμοδιότητες που ορίζονται στα 
παρακάτω άρθρα. 

Άρθρο 2 

Στο Γενικό Γραμματέα της Γενικής Γραμματείας Κοινωνικών 
Ασφαλίσεων, μεταβιβάζουμε τις αρμοδιότητες των Διευθύνσεων που 
συγκροτούν τις Γενικές Διευθύνσεις Κοινωνικής Ασφάλισης και Διοικη¬ 
τικής Υποστήριξης, εκτός των Δ/νσεων του Διοικητικού τομέα (Κύριας 
Ασφάλισης Μισθωτών, Κύριας Ασφάλισης Αυτοαπασχολούμενων, Κύ¬ 
ριας Ασφάλισης Αγροτών και Ανασφάλιστων Ομάδων) με εξαίρεση τα 
θέματα που άπτονται της γενικότερης πολιτικής του τομέα αυτού, όπως 
προσδιορίζονται ειδικότερα στο άρθρο 3 της απόφασης αυτής. 

Άρθρο 3 

1. Αποφάσεις τοποθέτησης και μετακίνησης των προϊσταμένων Δ/ 
νσεων και Τμημάτων, αυτοτελών ή όχι, καθώς και των λοιπών υπαλλή¬ 
λων της Γενικής Γραμματείας Κοινών. Ασφαλίσεων. 

2. Χορήγηση κανονικών αδειών στους Γενικούς Διευθυντές και στους 
προϊσταμένους των Διευθύνσεων της Γ.Γ.Κ.Α. 

3. Πράξεις για αποστολή οποιοσδήποτε προσώπου στο εξωτερικό για 
υπηρεσιακούς λόγους. 


4. Αποφάσεις που αφορούν εγκρίσεις δαπανών για κατασκηνώσεις 
από 20 εκατ. και άνω. 

5. Προτάσεις προς το Υπουργείο Προεδρίας της Κυβέρνησης για την 
έγκριση αγοράς αυτοκινήτων από τους ασφαλιστικούς οργανισμούς. 

6. Προτάσεις για παροχή,έγκρισης νέων προσλήψεων. 

7. Προτάσεις προμήθειας μηχανογραφικού εξοπλισμού, ανάθεση μη¬ 
χανογραφικών εργασιών - ένταξη στα Μ.Ο.Π. εργασίες συντήρησης, 
υποστήριξης του μηχανογραφικού εξοπλισμού στη Γ.Γ.Κ.Α., στο 
Κ.Η.Υ.Κ.Υ. και στους ασφαλιστικούς Οργανισμούς. 

8. Το διορισμό των μελών των υπηρεσιακών συμβουλίων ως και των 
Επιτροπών των ασφαλιστικών οργανισμών. 

9. Την κατάρτιση του ενιαίου προγράμματος Κρατικών προμηθειών 
της Γεν. Γραμματείας Κοιν. Ασφαλίσεων. 

10. Την έκδοση αποφάσεων διάθεσης χρηματικών ποσών σε βάρος 
του τακτικού προϋπολογισμού ή του Λογαριασμού Βελτίωσης Κοιν. 
Ασφάλισης (Λ.Β.Κ.Α.). 

11. Την έκδοση απόφασης αυξομείωσης πιστώσεων του προϋπολογι¬ 
σμού εξόδων της Γ.Γ.Κ.Α. και συναφείς προτάσεις στο Γ.Λ.τ.Κ. συμπε¬ 
ριλαμβανομένων και των περιπτώσεων εκείνων που ζητείται διάθεση 
πιστώσεων από το αποθεματικό. 

12. Κίνη τραπεζικών λογαριασμών και έκδοση επιταγών. 

13. Αγορά και πώληση ακινήτων. 

14. Έγκριση χορήγησης δανείων, εφόσον υπάρχει έγκριση της Επι¬ 
τροπής νομισματικών και πιστωτικών θεμάτων. 

15. Έγκριση επένδυσης ασφαλιστικών Οργανισμών σε έντοκα γραμ¬ 
μάτια και ομόλογα του δημοσίου και χρεώγραφα. 

16. Έγκριση μίσθωσης και εκμίσθωσης ακινήτων, καθώς και 
οποιοσδήποτε άλλου θέματος που υπόκειται σε έγκριση με βάση τις δια¬ 
τάξεις του Π.Δ. 715/1979. 

17. Την έγκριση των προϋπολογισμών - ισολογισμών και απολογι¬ 
σμού των ασφαλιστικών οργανισμών, του ΚΗΥΚΥ και του ΛΒΚΑ. 

18. Την τροποποίηση των προϋπολογισμών των ασφαλιστικών Ορ¬ 
γανισμών και του ΚΗΥΚΥ για ποσά από 5 δισεκατομμύρια και άνω, 
καθώς και την τροποποίηση του προϋπολογισμού του ΛΒΚΑ. 

19. Τις πράξεις έγκρισης προμηθειών, δαπανών εκτέλεσης εργα¬ 
σιών, ανάληψης και έγκρισης δαπανών. 

20. Την προκήρυξη ανοιχτών ή κλειστών διαγωνισμών, αποφάσεις 
κατακύρωσης αποτελεσμάτων διαγωνισμών και υπογραφή των συνα- 
πτομένων συμβάσεων, καθώς και κάθε σχετική με το θέμα απόφαση, 
ποσού δρχ. από 20.000.000 και άνω. 

21. Τις αποφάσεις έγκρισης για να ακολουθηθεί η διαδικασία τη<? 
απευθείας ανάθεσης (Π. Δ/γμα 173/90). 

22. Την παροχή έγκρισης για προμήθεια μηχανολογικού εξοπλι¬ 
σμού. 

23. Τις αποφάσεις αποδέσμευσης κεφαλαίων από τις καταθέσεις, βά¬ 
σει του Ν. 1611/50 των ασφαλιστικών Οργανισμών για ανοικοδόμηση 
ακινήτων. 

24. Την ανάδειξη μελετητού για εκπόνηση μελετών. 

25. Την έγκριση κτιριολογικών προγραμμάτων ΙΚΑ και λοιπών 
ασφαλιστικών Οργανισμών. 

26. Τις προτάσεις στην επιτροπή νομισματικών και πιστωτικών θε¬ 
μάτων. 

27. Τις μετακινήσεις εκτός έδρας υπαλλήλων της Γ.Γ.Κ.Α. και 
ασφαλιστικών οργανισμών για εκτέλεση υπηρεσίας άνω των πέντε ημε¬ 
ρών. 

28. Τις εκπαιδευτικές άδειες του προσωπικού της Γ.Γ.Κ.Α. και των 
ασφαλιστικών οργανισμών. 

29. Την έκδοση βασικών εγκυκλίων και παροχή οδηγιών στις υπη¬ 
ρεσίες της Γ.Γ.Κ.Α. και των ασφαλιστικών οργανισμών για τη μεθό- 
δευση και το συντονισμό της κοινής δραστηριότητάς τους με σκοπό την 
αποτελεσματική υλοποίηση της Κυβερνητικής πολιτικής . 

30. θέματα Π.Σ.Ε.Α. 

31. θέματα οργάνωσης και εκπαίδευες. 

32. Την ανάθεση σε φυσικά ή νομικά πρόσωπα επιστημονικών μελε¬ 
τών για την προαγωγή του έργου της Γ.Γ.Κ.Α. 

33. Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων ποσού από πέντε εκατομ¬ 
μύρια δρχ. και άνω, που ανάφονται στην εκτέλεση του τακτικού προϋπο¬ 
λογισμού. 

34. Τον ορισμό αντιπροσώπων ή υπαλλήλων για εκπροσώπηση σε 
συνέδρια, διοικητικά δικαστήρια, συμμετοχή σε σεμινάρια, εκπαιδευ- 

τικά προγράμματα και άλλες συναντήσεις στο εσωτερικό ή εξωτερικό, 
καθώς και των αναγόμενων σε θέματα διεθνών συμβάσεων ή των Ευ¬ 
ρωπαϊκών Κοινοτήτων ή άλλων διεθνών οργανισμών. 

35. Διοικητική έγκριση για αποδέσμευση ποσών από τον Προϋπολο¬ 
γισμό των ασφαλιστικών οργανισμών άνω των 50.000.000 δρχ, 

36. Διορισμός των μελών των επιτροπών διενεργείας διαγωνισμών 
προμηθειών και παραλαβών. 

Άρθρο 4 

Ο Ειδικός Γραμματέας της Γενικής Γραμματείας Κοινωνικών 
Ασφαλίσεων προΐσταται των Διευθύνσεων του Διοικητικού Τομέα (Κύ¬ 
ριας Ασφάλισης Μισθωτών - Κύριου; Ασφ. Αυτοαπασχολουμένων - Κΰ- 
ριοις Ασφάλισης Αγροτών και Ανασφάλιστων Ομάδων). 

Συντονίζει τη λειτουργία των Διευθύνσεων - Τμημάτων που συγκρο¬ 
τούν τον τομέα και επικουρεί στην άσκηση των καθηκόντων της την 
Τπουργό και προσυπογράφει όλα τα έγγραφα που υπογράφει η Υπουρ¬ 
γός. 

Άρθρο 5 

Μεταβιβάζουμε στον Ειδικό Γραμματέα της Γενικής Γραμματείας 
Κοινωνικών Ασφοιλίσεων το δικαίωμα να υπογράφει «Με εντολή 
Υπουργού» για θέματα του αντικειμένου του διοικητικού τομέα και ειδι¬ 
κότερα: 

1. Την έκδοση αποφάσεων υπαγωγής στον ειδικό συνταξιοδοτικό κα¬ 
θεστώς του ΙΚΑ των υπαλλήλων, ν.π.δ.δ. αρμοδιότητας Υπουργείου 
Υγείας, Πρόνοιας και Κοινωνικών Ασφαλίσεων. 

2. Τις απαντήσεις σε αιτήματα επανεξέτασης ή αναφορές παραπόνων 
ή καταγγελίες πολιτών κατά πράξεων ή παραλείψεων υπηρεσιακών ορ¬ 
γάνων. 

3. Την έκδοση γενικού περιεχομένου εγκυκλίων οδηγιών προς τις 
υπηρεσίες της Γ.Γ.Κ.Α. και τους Οργανισμούς Κοινωνικής Ασφάλισης 
για την εύρυθμη λειτουργία τους. 

4. Τις απαντήσεις σε ερωτήματα ν.π.δ.δ., υπηρεσιών ή πολιτών, εφό¬ 
σον δεν έχουν λυθεί από τη νομολογία. 

5. Υπογραφή ερωτημάτων στη Νομική Υπηρεσία της Γ.Γ.Κ.Α. 

6. Τις απαντήσεις - αντικρούσεις σε προσφυγές ενώπιον των δικαστη¬ 
ρίων. 

Άρθρο 6 

1. Μεταβιβάζουμε στους Γενικούς Διευθυντές της Γενικής Γραμμα¬ 
τείας Κοινωνικών Ασφαλίσεων, το δικαίωμα να υπογράφουν «Με 
εντολή Υπουργού» τα παρακάτω θέματα, στον τομέα αρμοδιότητάς 
τους. 

Α. Γενικά θέματα: 

1. Την έκδοση ερμηνευτικών εγκυκλίων για την εφαρμογή της κείμε¬ 
νης νομοθεσίας. 

2. Τις απαντήσεις σε αιτήματα επανεξέτασης ή αναφορές παραπόνων 
ή καταγγελίες πολιτών κατά πράξεων ή παραλείψεων υπηρεσιακών ορ¬ 
γάνων της Γ.Γ.Κ.Α. 

3. Τις απαντήσεις σε ερωτήματα ν.π.δ.δ., υπηρεσιών ή πολιτών, εφό¬ 
σον δεν έχουν λυθεί από τη νομολογία. 

4. Τις απαντήσεις - αντικρούσεις σε προσφυγές ενώπιον των δικαστη¬ 
ρίων. ' 

5. Τις απαντήσεις σε αιτήματα πολιτών, σωματείων κ.λπ. αρμοδιό¬ 
τητας περισσοτέρων διευθύνσεων που αφορούν τον τομέα ευθύνης τους. 

6. Υπογραφή ερωτημάτων στη Νομική Υπηρεσία της Γ.Γ.Κ.Α. 

2. Ο Γενικός Διευθυντής Κοινωνικής Ασφάλισης πέραν από τις αρμο¬ 
διότητες της προηγούμενης παραγράφου, έχει ειδικότερα δικαίωμα 
υπογραφής και στα παρακάτω θέματα: 

1. Υπογραφή των αποφάσεων με τις οποίες επιλύονται αμφισβητή¬ 
σεις για την υπαγωγή στην ασφάλιση ή άλλο ασφαλιστικό θέμα, καθώς 
και για τα θέματα που προκύπτουν από την εφαρμογή των διατάξεων 
της διαδοχικής ασφάλισης. 

2. Αποφάσεις που αφορούν εγκρίσεις δαπανών για κατασκηνώσεις 
ποσού, δρχ. μέχρι 20.000.000. 

3. Ο Γενικός Διευθυντής Διοικητικής Υποστήριξης πέραν από τις αρ¬ 
μοδιότητες της παρ. 1, έχει ειδικότερα δικαίωμα υπογραφής και στα 
παρακάτω θέματα: 

1. Τον καταλογισμό στους υπολόγους διαχείρισης κάθε υλικού και 
μηχανικού εξοπλισμού. 

2. Την κύρωση πινάκων προακτέων. 

3. Τις πειθαρχικές αποφάσεις και πράξεις πειθαρχικής διαδικασίας 


εφόσον επιλαμβάνεται ως πειθαρχικός προϊστάμενος, σύμφωνα με τις 
διατάξεις του Π.Δ/τος 611/1977. 

4. Την κύρωση πινάκων επιτυχίας που καταρτίστηκαν με τη διαδι¬ 
κασία της επιλογής και εκδίκαση ενστάσεων κατά των πινάκων αυτών. 

5. Προτάσεις για έγκριση υπερωριακής εργασίας για προσωπικό ιδι¬ 
ωτικού δικαίου στο Υπουργείο Εργασίας - Απασχόληση κατά τις Κυρια¬ 
κές και εξαιρέσιμες. Προτάσεις για έγκριση υπερωριών στην Επιτροπή 
Τιμών και Εισοδημάτων για το μόνιμο προσωπικό της Γ.Γ.Κ.Α. και 
των ασφαλιστικών οργανισμών. 

6. Τη διαβίβαση πορισμάτων διαχειριστικών ελέγχων στις δικαστι¬ 
κές αρχές. 

7. Μετακινήσεις εκτός έδρας υπαλλήλων της Γ.Γ.Κ.Α. και των ασφαλι¬ 
στικών Οργανισμών για εκτέλεση υπηρεσίας μέχρι πέντε ημερών. 

8. Συστάσεις προς τους ασφαλιστικούς οργανισμούς για τη συμμόρ¬ 
φωσή τους προς τις παρατηρήσεις και υποδείξεις των επιθεωρητών και 
λοιπών ελεγκτικών οργάνων. 

9. Διοικητική έγκριση για αποδέσμευση ποσών από τον προϋπολογι-. 
σμό των ασφαλ. Οργανισμών δρχ. μέχρι 5.000.0000. 

10. Ανάληψη, διάθεση πιστώσεων και αναγνώριση δαπανών Εθνι¬ 
κής Αντίστασης. 

11. Αποφάσεις έγκρισης αγοράς μηχανογραφικού εξοπλισμού από 
τούς Ασφαλ. Οργανισμούς με πρόχειρο διαγωνισμό μέχρι ποσού δρχ. 
1.500.000. 

12. Την τροποποίηση των προϋπολογισμών των ασφαλιστικών ορ¬ 
γανισμών και το ΚΗΥΚΫ για ποσά από 1 δισεκατομμύριο μέχρι 5 δισε¬ 
κατομμύρια. 

13. Τη διάθεση χρήσης μηχανημάτων, εργαλείων και υλικών στις 
υπηρεσίες της Γ.Γ.Κ.Α., στους Οργανισμούς Κοινωνικής Ασφάλισης 
και στο ΚΗΥΚΥ. 

14. Έκδοση αποφάσεων για εκπαίδευση προσωπικού στη σχολή 
ΠΣΕΑ/Δ.Τ. 

15. Την προκήρυξη πρόχειρων, ανοικτών ή κλειστών διαγωνισμών, 
αποφάσεις κατακύρωσης αποτελεσμάτων διαγωνισμών και υπογραφή 
των συναπτομένων συμβάσεων, καθώς και κάθε σχετική με το θέμα 
απόφαση ποσού δρχ. 20 εκατομμυρίων. 

16. Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων ποσού από 2 εκατ. μέχρι 
5 εκατομμύρια. 

17. Αποφάσεις έγκρισης αγοράς μηχανογραφικού εξοπλισμού από 
τους Ασφαλιστικούς Οργανισμούς μέχρι του ποσού που ισχύει κάθε φορά 
για την προμήθεια ειδών με πρόχειρο διαγωνισμό. 

Άρθρο 7 

Μεταβιβάζουμε στους Προϊσταμένους των Διευθύνσεων της 
Γ.Γ.Κ.Α. το δικαίωμα να υπογράφουν «Με εντολή Υπουργού», τα πα¬ 
ρακάτω θέματα: 

1. Κατανομή του προσωπικού στα τμήματα της διεύθυνσης που προΐ- 
στανται, εκτός των προϊσταμένων τμημάτων και γραφείων. 

2. Τον ορισμό υπαλλήλων με οποιαδήποτε σχέση εργασίας για παρα¬ 
κολούθηση, χωρίς εκπαιδευτική άδεια, συνεδρίων, σεμιναρίων και εκ¬ 
παιδευτικών προγραμμάτων στο εσωτερικό. 

3. Παροχή οδηγιών για την εφαρμογή της νομοθεσίας του αντικειμέ¬ 
νου τους. 

4. Έκδοση εγκυκλίων σε θέματα αρμοδιότητας τους. 

5. Παροχή πληροφοριών σε αιτήσεις ακύρωσης ή προσφυγής στο 
Συμβούλιο της Επικράτειας ή στα αρμόδια Διοικητικά Δικαστήρια. 

6. Παροχή πληροφοριών στη Νομική Υπηρεσία σε αγωγές ή αιτήσεις 
αναγνώρισης απαιτήσεων κατά του δημοσίου ή συμβιβασμού μ’ αυτό. 

7. Υπογραφή εγγράφων και πράξεων που εκδίδονται σε εκτέλεση 
Υπουργικών αποφάσεων. 

8. Απαντήσεων σε αιτήματα πολιτών και οργανώσεων επί θεμάτων 
που έχει απαντήσει ή έχει λάβει θέση ο Υπουργός. 

9. Χορήγηση κανονικών αδειών στους υπαλλήλους της Διεύθυν- 
σης. 

10. Πράξεις για τη θέση εγγράφων στο αρχείο για θέματα αρμοδιό¬ 
τητας περισσοτέρων Τμημάτων, καθώς και έγκριση για χορήγηση αντι¬ 
γράφων των εγγράφων αυτών, συμπεριλαμβανομένης και της έγκρισης 
και γνωστοποποίησης διοικητικών εγγράφων κατά το άρθρο 16 του ν. 
1599/86. 

11. Έγκριση χορήγηση αντιγράφων πρωτοτύπων εγγράφων με δια- 
βάθμιση «άκρως απόρρητα». 

12. Υπογραφής εγγράφων που αναφέρονται γενικά σε θέματα τρέ- 

χουσας υπηρεσιακής φύσης ή στην εκτέλεση δικαστικής απόφασης, ή σε 
θέματα που έχει γνωμοδοτήσει το αρμόδιο συλλογικό όργανο, εκτός 
των περιπτώσεων ειδικής εξουσιοδότησης άλλου οργάνου με την πα¬ 
ρούσα απόφαση. 

13. Πρόταση έκδοσης εντολών προς υπαλλήλους των Δ/νσεων τους, 
για εκτέλεση υπηρεσίας εκτός έδρας. 

14. Παραπομπής θεμάτων σε άλλες δημόσιες αρχές ή υπηρεσίες για 
γνωμοδότηση ή μελέτη. 

15. Απαντήσεων σε ερωτήματα υπηρεσιών και Οργανισμών Κοινω¬ 
νικής Ασφάλισης, σχετικά με την εφαρμογή της νομοθεσίας τους. 

16. Απαντήσεων σε αιτήματα ασφαλισμένων ή συνδικαλιστικών ορ¬ 
γανώσεων μέχρι και β' βαθμού, για μείωση των προϋποθέσεων χορή¬ 
γησης παροχών, ή σε αιτήσεις πολιτών για χορήγηση παροχών χωρίς 
προϋποθέσεις, ή με ειδικές προϋποθέσεις έξω από τα πλαίσια των Κυ¬ 
βερνητικών εξαγγελιών. 

17. Παραπομπής στο Συμβούλιο Κοινωνικής Ασφάλισης αιτήσεων ή 
προτάσεων των ασφαλιστικών οργανισμών για τροποποίηση της νομο¬ 
θεσίας τους, καθώς και αιτήσεων για επίλυση αμφισβητήσεων. 

18. Πληροφορίες από αρμόδιες υπηρεσίες του δημοσίου ή ιδιωτικού 
τομέα στο εσωτερικό ή από το εξωτερικό για θέματα σχετικά με το αντι¬ 
κείμενο της διεύθυνσης. 

Άρθρο 8 

Ειδικότερα πέραν των αναφερομένων στο προηγούμενο άρθρο, μετα¬ 
βιβάζουμε το δικαίωμα να υπογράφουν «με εντολή Υπουργού» οι παρα¬ 
κάτω Προϊστάμενοι Διευθύνσεων, ως εξής: 

Α. Ο Προϊστάμενος της Διεύθυνσης Διακρατικής Κοινωνικής Ασφά¬ 
λισης. 

Έγκριση για την εξαίρεση από την εφαρμογή της ελληνικής κοινωνι- 
κοασφαλιστικής νομοθεσίας των αλλοδαπών και Ελλήνων που ζητούν 
τη διατήρηση υπαγωγής τους στο ασφαλιστικό σύστημα άλλου κράτους. 
Β. Ο Προϊστάμενος της διεύθυνσης Οικονομικού. 

1. Την έγκριση τροποποίησης προϋπολογισμού των Οργανισμών 
κοινωνικής ασφάλισης και του ΚΗΥΚΥ από δρχ. 250.000.001 μέχρι 
1 δισεκατομμύριο. 

2. Την ανάληψη και διάθεση πιστώσεων, αναγνώριση δαπανών, έκ¬ 
δοσης και παράτασης χρηματικών ενταλμάτων ποσού δρχ. από 
1.000.001 μέχρι 2.000,000 σε εκτέλεση του τακτικού προϋπολογι¬ 
σμού. 

3. Την έγκριση και αναγνώριση δαπάνης, ανεξαρτήτως ποσού σε 
εκτέλεση δικαστικής απόφασης ή δαπάνης ποσού που νόμιμα έχει εκκα¬ 
θαριστεί. 

4. Την εντολή πληρωμής μισθών και άλλων αποδοχών των υπαλλή¬ 
λων της Γ.Γ.Κ.Α. με καταστάσεις ή εντάλματα. 

5. Πρόταση στο Υπουργείο Οικονομικών για έγκριση πίστωσης για 
διορισμούς, προαγωγές, μεταθέσεις, μετατάξεις και λοιπές μεταβολές 
του προσωπικού. 

6. Μίσθωση μεταφορικών μέσων δημόσιας χρήσης. 

7. Εντολή επισκευής μηχανημάτων και επίπλων της Γ.Γ.Κ.Α. μέχρι 
του ποσού που ισχύει κάθε φορά για την προμήθεια ειδών χωρίς δημό¬ 
σια διαγωνισμό. 

8. Έκδοση χρηματικών ενταλμάτων σε βάρος του Λ.Β.Κ.Α. 

9. Έγκριση παγίων προκαταβολών. 

Γ. Ο Προϊστάμενος της Διεύθυνσης Διοικητικής Οργάνωσης. 
Έγγραφα προς Υπουργεία, νομικά πρόσωπα, συνδέσμους, επιμελη¬ 
τήρια και συνδικαλιστικές οργανώσεις προς υπόδειξη εκπροσώπων για 
τη συγκρότηση των Διοικητικών Συμβουλίων και Επιτροπών των 
ασφαλιστικών οργανισμών. 

Δ. Ο Προϊστάμενος της Διεύθυνσης Διοίκησης. 

1. Εγκριση του ετήσιου προγράμματος κανονικής άδειας των υπαλ¬ 
λήλων της Γ.Γ.Κ.Α. 

2. Ερωτήματα προς το Υπηρεσιακό Συμβούλιο για θέματα υπηρε¬ 
σιακής κατάστασης των υπαλλήλων της Γ.Γ.Κ.Α. και των ασφαλιστι¬ 
κών οργανισμών. 

3. Πράξεις λύσης της υπαλληλικής σέσης λόγω αποδοχής, παραίτη¬ 
σης και λόγω απόλυσης για τις περιπτώσεις του άρθρου 257 του Υπαλ¬ 
ληλικού Κώδικα (π.δ. 611/1977), εκτός των στοιχ. στ και ζ - περιπτώ¬ 
σεων. 

4. Χορήγηση άδειας για την άσκηση ιδιωτικού έργου επ’ αμοιβή. 

5. Εγκριση πράξεων υπηρεσιακής κατάστασης (τοποθέτηση, μετα¬ 
κίνηση, μετάθεση, απόσπαση, μετάταξη) των υπαλλήλων της Γ.Γ.Κ.Α. 
μέχρι και το Β' βαθμό. 


6. Χορήγηση αναρρωτικών αδειών σε υπαλλήλους με Α’ βαθμό. 

7. Πράξεις διορισμού ή πρόσληψης όλων των υπαλλήλων. 

8. Λύση της σύμβασης εργασίας του προσωπικού με σχέση εργασίας 
ιδιωτικού δικαίου, εκτός από την περίπτωση λύσης της σχέσης λόγω 
ορίου ηλικίας. 

9. Τα έγγραφα που απευθύνονται στα δικαστήρια και αναφέρονται σε 
ένδικα μέσα που έχουν ασκηθεί κατά πράξεων ή παραλείψεων της διοί¬ 
κησης. 

_ 10. Προκήρυξη πλήρωσης θέσεων της Γ.Γ.Κ.Α. και των ασφαλιστι¬ 
κών Οργανισμών. 

11. Πράξεις για τη θέση υπαλλήλων σε αργία ή διαθεσιμότητα. 

12. Έγκριση πράξεων διορισμού, υπηρεσιακής κατάστασης, απόλυ¬ 
σης ή επαναφοράς με τις διατάξεις του άρθρου 12 του ν. 1232/1982 
των υπαλλήλων των ασφαλιστικών οργανισμών. 

13. Χορήγηση κανονικών αδειών στους υπαλλήλους με Α' βαθμό, 
εκτός των προϊσταμένων Διευθύνσεων, καθώς επίσης και στους υπαλ¬ 
λήλους που υπηρετούν με σύμβαση, σε εκτέλεση του ετήσιου προγράμ¬ 
ματος αδειών, ως και χορήγησης αδειών χωρίς αποδοχές σε υπαλλή¬ 
λους της Γ.Γ.Κ.Α. μέχρι και του Β' βαθμού. 

14. Υπογραφή συμβάσεων πρόσληψης υπαλλήλων με σχέση εργα¬ 
σίας ιδιωτικού δικαίου για τις ανάγκες της Γ.Γ.Κ.Α. 

Ε. Ο Προϊστάμενος της Διεύθυνσης Μηχανογραφικών Εφαρμο¬ 
γών. 

1. Διοικητική έγκριση για αποδέσμευση ποσών από τον προϋπολογι¬ 
σμό των Ασφαλιστικών Οργανισμών μέχρι δρχ. 500.000. 

2. Αποφάσεις έγκρισης αγοράς μηχανογραφικού εξοπλισμού από 
τους ασφαλιστικούς οργανισμούς μέχρι του ποσού που ισχύει κάθε φορά 
για την προμήθεια ειδών χωρίς διαγωνισμό (απευθείας ανάθεση). 

Άρθρο 9 

Α. Μεταβιβάζουμε στους Προϊσταμένους των Τμημάτων της 
Γ .Γ .Κ.Α., το δικαίωμα να υπογράφουν «Με εντολή Υπουργού», τα πα¬ 
ρακάτω θέματα. 

1. Απαντήσεις σε αιτήσεις πολιτών, σωματείων ή νομικών προσώ¬ 
πων, χωρίς να αναλαμβάνουν υποχρεώσεις ή δεσμεύσεις για το δημό¬ 
σιο, ή νομικό πρόσωπο αρμοδιότητας Γ.Γ.Κ.Α. 

2. Παροχή πληροφοριών και στοιχείων που αφορούν το αντικείμενο 
της υπηρεσίας τους, καθώς και διαβίβαση εγγράφων. 

3. Μελέτη υπηρεσιακών θεμάτων και προετοιμασία επίλυσης υποθέ¬ 
σεων που εκκρεμούν. 

4. Ανακοινώσεων ή κοινοποιήσεων Π.Δ/των, ή Υπουργικών αποφά¬ 
σεων και τα σε εκτέλεση αυτών, έγγραφα. 

5. Κατάθεση εγγράφων στο αρχείο. 

6. Χορήγηση πιστοποιητικών και βεβαιώσεων σε θέματα, που σύμ¬ 
φωνα με το νόμο, μπορούν να χορηγηθούν από τα στοιχεία που τηρού¬ 
νται στην Υπηρεσία. 

Άρθρο 10 

Ειδικότερα πέραν των αναφερομένων στο προηγούμενο άρθρο, μετα¬ 
βιβάζουμε το δικαίωμα να υπογράφουν «Με εντολή Υπουργού» οι παρα¬ 
κάτω Προϊστάμενοι Τμημάτων, ως εξής: 

Α. Ο Προϊστάμενος του Τμήματος Προσωπικού της Διεύθυνσης Διοί¬ 
κησης. 

1. Πράξεις προαγωγής των μονίμων υπαλλήλων. 

2. Αποφάσεις αλλαγής κλιμακίου των υπαλλήλων κατά τις διατάξεις 
του ν. 1505/1984. 

3. Απαντήσεις σε αιτήματα υπαλλήλων σχετικά με την υπηρεσιακή 
τους κατάσταση. 

4. Τα πιστοποιητικά ή βεβαιώσεις για την υπηρεσιακή ή μισθολο- 
γική κατάσταση των υπαλλήλων και γενικά πιστοποιητικά και βεβαιώ¬ 
σεις για θέματα που είναι δυνατό να βεβαιωθούν από στοιχεία που τη¬ 
ρούνται στην υπηρεσία. 

5. Πράξεις μονιμοποίησης υπαλλήλων. 

6. Ανακοινώσεις αποφάσεων διορισμού και έγγραφα κοινοποίησης 
καταστάσεων του άρθρου 8 του ν. 1586/1986. 

1 . Αποφάσεις χορήγησης αδειών χωρίς αποδοχές ή κύησης ή λο¬ 
χείας στους υπαλλήλους με οποιαδήποτε σχέση εργασίας. 

_ 8· Αποφάσεις χορήγησης αναρρωτικών αδειών στους υπαλλήλους 
μέχρι Β' βαθμού, τα έγγραφα παραπομπής των υπαλλήλων για υγειο¬ 
νομική εξέταση, καθώς και τις αποφάσεις δικαιολόγησης της αποχής 
από τα υπηρεσιακά καθήκοντα για λόγους ασθένειας με αποδοχές, ή 
χωρίς αποδοχές των υπαλλήλων με σχέση εργασίας ιδιωτικού δικαίου. 

9. Αποφάσεις προσαύξησης του μισθού των υπαλλήλων με τα επιδό¬ 
ματα χρόνου υπηρεσίας, σπουδών και λοιπά επιδόματα. 

10. Τα προπαρασκευαστικά, υπομνηστικά και γενικότερα όλα τα 
διαδικαστικά έγγραφα οποιουδήποτε περιεχομένου, περιλαμβανόμενων 
και εκείνων με τα οποία ζητούνται ή παρέχονται πληροφορίες ή ανακοι¬ 
νώνονται πράξεις της διοίκησης. 

11. Τις περιλήψεις αποφάσεων και πράξεων που δημοσιεύονται στην 
Εφημερίδά της Κυβερνήσεως, καθώς και τις εντολές δημοσίευσης στην 
Εφημερίδα της Κυβερνήσεως Προεδρικών Διαταγμάτων και λοιπών 
πράξεων. 

12. Αλληλογραφία με φορείς του Δημοσίου Τομέα για τρέχοντα υπη¬ 
ρεσιακά θέματα. 

13. Θεώρηση υπογραφών υπαλλήλων, όπου προβλέπεται, σύμφωνα 
με τις διατάξεις που ισχύουν. 

14. Διαβίβαση συνταξιοδοτικών φακέλλων στην υπηρεσία συντά¬ 
ξεων. 

15. Παραπομπή στα Υπηρεσιακά Συμβούλια ενστάσεων κατά αλφα¬ 
βητικών καταστάσεων υπαλλήλων και υπηρεσιακών υποθέσεων, κα¬ 
θώς και ενστάσεων στις υγειονομικές επιτροπές για τη χορήγηση αναρ- 
ρωτικών αδειών. 

16. Πράξεων αλλαγής ή προσθήκης επωνύμου υπαλλήλων της 
Γ.Γ.Κ.Α. 

17. Ανακοίνωση ερμηνευτικών εγκυκλίων για ζητήματα προσωπι¬ 
κού, αποδοχών κ.λπ. 

18. Τα γενικότερα θέματα σημαιοστολισμού, εθιμοτυπίας, δημοσίων 
εορτών και επισήμων τελετών. 

Β. Ο Προϊστάμενος του Τμήματος Οικονομικής Διοίκησης. 

1. Ανάληψη και διάθεση πιστώσεων, αναγνώριση δαπανών, έκδοση 
και παράταση χρηματικών ενταλμάτων ποσού μέχρι 1.000.000 σε 
εκτέλεση του τακτικού προϋπολογισμού. 

2. Πιστοποίηση ή βεβαίωση καταβαλλομένων αποδοχών προσωπι¬ 
κού για φορολογική ή άλλη νόμιμη χρήση. 

Γ. Ο Προϊστάμενος του Τμήματος Προμηθειών. 

Σύναψη συμβάσεων προμηθειών και εκτέλεση εργασιών μέχρι ποσού 
δρχ. 500.000. 

Δ. Ο Προϊστάμενος του τμήματος Προϋπολογισμού. 

Έγκριση τροποποίησης προϋπολογισμών των Οργανισμών Κοινωνι¬ 
κής Ασφάλισης μέχρι διακόσια πενήντα εκατ. (250.000.000) δρχ. 

Ε. Ο Προϊστάμενος του Τμήματος Τεχνικού της Διεύθυνσης Επιθεώ¬ 
ρησης. 

Εγγράφων προς τους Οργανισμούς Κοινωνικής Ασφάλισης και άλλες 
αρχές, σχετικά με την παροχή οδηγιών ή πληροφοριών σε θέματα τεχνι¬ 
κής φύσεως που αφορούν την ανέγερση, επισκευή, μίσθωση ή συμπλη¬ 
ρωματικές εργασίες ακινήτων. 

Άρθρο 11 

1. Σε περίπτωση έλλειψης, απουσίας ή κωλύματος των Γενικών 
Διευθυντών οι αρμοδιότητες που αναφέρονται στο άρθρο 3 της απόφα¬ 
σης αυτής, θα ασκούνται από το Γενικό Γραμματέα της Γενικής Γραμ¬ 
ματείας Κοινωνικών Ασφαλίσεων. 

2. Η κατά τα προηγούμενα άρθρα μεταβίβαση δικαιώματος υπογρα¬ 
φής «Με εντολή Υπουργού» στους προϊσταμένους Διευθύνσεων και Τμη¬ 
μάτων, ισχύει και για τους νόμιμους αναπληρωτές σε περίπτωση έλλει¬ 
ψης, απουσίας ή κωλύματος τους. 

Άρθρο 12 

1. Σε κάθε περίπτωση έκδοσης πράξης σύμφωνα με τα προηγούμενα 
άρθρα, μνημονεύεται στο προοίμιό της η απόφαση αυτή. 

2. Οι εξουσιοδοτημένοι με την απόφαση αυτή να υπογράφουν «Με 
εντολή Υπουργού», μπορούν να ενημερώνουν τα ανώτερα υπηρεσιακά 
κλιμάκια για κάθε σοβαρό κατά την κρίση τους θέμα ή να προωθούν για 
υπογραφές ανάλογες πράξεις. 

3. Από την ισχύ της απόφασης αυτής, καταργείται κάθε προηγού¬ 
μενη που ρυθμίζει τα ίδια θέματα, για τον τομέα αρμοδιότητας της Γ ενι¬ 
κής Γραμματείας Κοινωνικών Ασφαλίσεων. 

Η απόφαση αυτή, να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 6021 (6) 

Συγκρότηση επιτροπής παραλαβής υλικών και εργασιών της Γ.Γ.Ν. 

Γ ενιάς. 

Ο ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ 
ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΤΗΣ Γ.Γ. ΝΕΑΣ ΓΕΝΙΑΣ 

Έχοντες υπόψη τις διατάξεις: 

1) Του άρθρου 4 παρ. 2 και 13 του Ν. 1232/82 «Επαναφορά σε 
ισχύ, τροποποίηση και συμπλήρωση των διατάξεων του Ν.Δ. 4532/64 
και άλλες διατάξεις». 

2) Του Π.Δ. 274/89 «Οργανισμός της Γ.Γ.Ν. Γενιάς». 

3) Του Ν. 1558/85 «Κυβέρνηση και Κυβερνητικά Όργανα». 

4) Του άρθρου 7 παρ. 2 της 45257/16.4.82 απόφασης του Υπουρ¬ 
γού Προεδρίας της Κυβέρνησης «Περί αναμορφώσεως συλλογικών Ορ¬ 
γάνων» γνωμοδοτικής και αποφασιστικής αρμοδιότητας του Υπουρ¬ 
γείου Προεδρίας της Κυβέρνησης. 

5) Του υπ’ αριθμ. 6933/4.5.83 εγγράφου της Δ/νσης Διοικητικού 
του Υπουργείου Προεδρίας της Κυβέρνησης. 

6) Της Υ. 1022/ΥΠΠΟ/ΓΝΟΣ/20.4.90 (ΦΕΚ 286/90, τευχ. Β), 
κοινής απόφασης του Πρωθυπουργού και του Υπουργού Πολιτισμού, με 
την οποία ανατέθηκε η άσκηση αρμοδιοτήτων των Υπηρεσιών της 
Γ.Γ.Ν. Γ ενιάς στην Υφυπουργό Πολιτισμού Φάνη Πάλλη - Πετραλιά. 

7) Της αριθμ. 7201/20.11.90 απόφασης της Υφυπουργού Πολιτι¬ 
σμού περί εκχωρήσεως αρμοδιοτήτων στον Γενικό Γραμματέα, Γενικό 
Διευθυντή, Προϊσταμένους Διευθύνσεων και Τμημάτων της Γ.Γ.Ν. Γε¬ 
νιάς (ΦΕΚ 770/5.12.90, τευχ. Β), όπως αυτή τροποποιήθηκε και συ¬ 
μπληρώθηκε από την αριθμ. 7770/10.12.90 απόφαση της ιδίας ως 
άνω Υφυπουργού (ΦΕΚ 781/90, τευχ. Β). 

8) Την ανάγκη συγκρότησης Επιτροπής παραλαβής υλικών και ερ¬ 
γασιών της Γ.Γ. Ν. Γενιάς, σε αντικατάσταση προηγούμενης της 
οποίας η θητεία λήγει την 25.6.1991, αποφασίζουμε: 

1. Συγκροτούμε τριμελή Επιτροπή παραλαβής υλικών και εργασιών 
στην Γ.Γ.Ν. Γενιάς αποτελουμένη από τους παρακάτω αναγραφομέ¬ 
νους μονίμους υπαλλήλους: 

α) Την Τσολακίδου Σαββατού, με αναπληρωματικό μέλος της Καί- 
τσα - Χατζηκοκκίνου Ευθυμία. 

β) Την Μητροπούλου Κωνσταντοπούλου Φωτεινή, με αναπληρωμα¬ 
τικό μέλος την Αθανασούλη Αγγελική - Κωνσταντίνα. 

γ) Τον Γκούνα Κων/νο, με αναπληρωματικό μέλος τον Χουλιαρά 
Γ εώργιο. 

Έργο της Επιτροπής θα είναι, ο ποιοτικός και ποσοτικός έλεγχος και 
η παραλαβή του κάθε προμηθευομένου υλικού αναλωσίμου ή μη, καθώς 
και ο ποιοτικός και ποαοστικός έλεγχος και παραλαβή των εργασιών 
που εκτελούνται κάθε φορά, αξίας άνω των πέντε χιλιάδων (5.000) 
δραχμών, για τις ανάγκες της Γ.Γ.Ν. Γενιάς. 

Αν απαιτούνται για την παραλαβή και τον έλεγχο των υλικών ή των 
εργασιών ειδικές γνώσεις στην Επιτροπή, μπορεί να μετέχει κατά περί¬ 
πτωση ένα ακόμη μέλος για τα συγκεκριμένα υλικά ή τις εργασίες. 

Η θητεία της Επιτροπής αρχίζει από τη δημοσίευση της απόφασης 
στην Εφημερίδα της Κυβερνήσεως, σύμφωνα με τις διατάξεις του άρ¬ 
θρου 10 του Νόμου 1232/82 και διαρκεί ένα (1) έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1991 
Με εντολή Υφυπουργού 

Ο Προϊστάμενος 
ΓΡΗΓΟΡΙΟΣ ΛΑΤΣΙΝΟΣ 

- 4 - 

Αριθ. Δ7/Φ6.1.161/16916/604 (7) 

Κήρυξη περιοχής ερευνητέας από το Δημόσιο στο Νομό θεσσαλονί- 

' κης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ΝΔ 4433/64 «Περί μεταλλευτικών ερευνών του 
Δημοσίου και άλλων τινών μεταλλευτικών διατάξεων» και ειδικότερα 
τα άρθρα 1 και 2 αυτού, όπως τροποποιήθηκε με το Ν. 273/76. 

2. Το έγγραφο του 1ΓΜΕ με αριθμό 36/26.4.91, με το οποίο προ¬ 
τείνει την κήρυξη περιοχής ερευνητέας από το Δημόσιο στον Νομό Θεσ¬ 
σαλονίκης. 

3. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. Δ15/Φ19/13291/3.5.91 για μεταβίβαση της εξου¬ 
σίας να υπογράφει «Με εντολή Υπουργού» ο Γενικός Διευθυντής Φυσι¬ 
κού Πλούτου, αποφασίζουμε: 

1. Ορίζουμε ερευνητέα από το Δημόσιο, σύμφωνα με το Ν.Δ. 4433/ 
64, περιοχή του Νομού Θεσσαλονίκης (περιοχή Στεφανινών και Αρε- 
θούσας Σταυρού), εμβαδού 129.800 στρεμμάτων, με τα ακόλουθα 
όρια: 

ΤΣΑ: Χ- + 7.350 Ψ-+ 4.250 
ΤΣΒ: X—+13.800 Ψ-+ 3.500 
ΤΣΓ: Χ-+14.850 Ψ-+ 9.400 
ΤΣΔ: Χ-+21.100 Ψ-+ 7.950 
ΤΣΕ: Χ-+21.100 Ψ- + 3.500 
ΤΣΙ: Χ=χ-<-20.050 Ψ-+ 3.250 
ΤΣΚ: X- + 17.950 Ψ~- 500 

ΤΣΑ: X—+18.800 Ψ~- 1.600 
ΤΣΜ: X—+21.100 Ψ-+ 350 
ΤΣΖ: X—+21.100 Ψ~- 2.500 
ΤΣΗ: X—+12.250 Ψ~- 6.850 
ΤΣΘ: Χ-+ 7.700 Ψ-+ 1.500 
ΤΣΑ: X—+ 7.350 Ψ-+ 4.250 

Οι αζιμουθιακές συντεταγμένες έχουν εξαρτηθεί από το Εθνικό Τρι¬ 
γωνομετρικό Δίκτυο και αναφέρονται στο Φ.Χ. ΝΙΓΡΙΤΑ κλίμακας 
1:100.000 με Κ.Φ.Χ. Ι~+40°45' και Μ~-0°15'. 

2. Αναστέλλουμε την ισχύ των διατάξεων του Μεταλλευτικού κώ¬ 
δικα που αφορούν την υποβολή αιτήσεων προς τον αρμόδιο Νομάρχη 
για χορήγηση αδείας μεταλλευτικών ερευνών στην περιοχή αυτή για 
τρία χρόνια από την ημερομηνία δημοσίευσης της απόφασης αυτής στην 
Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί όπου απαιτείται. 

Αθήνα, 7 Ιουνίου 1991 

Με εντολή Υπουργού 
Ο Γεν. Διευθυντής Φυσικού Πλούτου 
Γ. ΒΑΣΙΛΗΑΣ 

- ♦- 

Αριθ. 11972/645 (8) 

Διαπιστωτική πράξη του Δημάρχου Πειραιά. 

Ο ΔΗΜΑΡΧΟΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν. 1874/90 άρθρο 5 σε συνδυασμό με τις 
όμοιες του Ν. 1476 άρθρο 5 και το με αριθμό 32160/17.5.90 εγγρά¬ 
φου του Υπουργείου Εσωτερικών. 

2. Την 11970/644/91 απόφασή μας περί κατάταξης προσωπικού 
με σχέση εργασίας Ι.Δ. Ορισμένου χρόνου σε προσωρινές θέσεις Αορί¬ 
στου χρόνου, διαπιστώνουμε: 

Την αυτοδίκαιη σύσταση θέσεων κατά ειδικότητα του προσωπικού 


αυτού, ως εξής: 

Ειδικότητα θέσεις 

1. Οδηγοί Αυτ/των 1 

2. Χειριστές Μηχ/των Γκαράζ 1 

3. Τεχνίτες Κήπων 1 

4. Εργάτες Κήπων 2 


(Αριθμός απόφ. Νομαρχ. Πειραιά 11767/16.5.91). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 23 Απριλίου 1991 
Ο Δήμαρχος 

ΣΤΕΛΙΟΣ ΛΟΓΟΘΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



